काॅलेज होंगे फ्री वाई-फाई जोन खर्च कितना आएगा, सर्वे शुरू
प्रदेश के सभी कॉलेजों को फ्री वाई-फाई कैंपस बनाया जा रहा है। इसकी प्रक्रिया शुरू कर दी गई है। उच्च शिक्षा विभाग इस पर होने वाले खर्च के लिए सर्वे करवा रहा है। उच्च शिक्षा विभाग की ओर से क्षेत्रीय अतिरिक्त संचालक को पत्र भेजकर जल्द ही इस बारे में कार्रवाई करने के लिए कहा गया है। अनुमानित लागत से संबंधित प्रस्ताव 10 मार्च तक मांगे गए हैं।
उच्च शिक्षा विभाग के विशेष कर्तव्यस्थ अधिकारी डॉ. मनोज कुमार सिंह ने अतिरिक्त संचालक उच्च शिक्षा काे पत्र भेजा है कि प्रदेश के सभी कॉलेजों में फ्री इंटरनेट सुविधा दी जाना है, इसके लिए कॉलेज कैंपस को फ्री वाई-फाई जोन बनाया जा रहा है ताकि अधिकारी, कर्मचारी, शिक्षक और छात्र इंटरनेट का उपयोग कर सकें। उच्च शिक्षा विभाग ने कहा है कि इसके लिए कॉलेजवार प्रस्ताव बनाकर भेजा जाए। इस प्रस्ताव में तकनीकी आवश्यकता और अनुमानित लागत का खुलासा किया जाए। प्रस्ताव 10 मार्च तक मंगाया गया है ताकि सारी प्रक्रिया पूरी कर अगले सत्र से कॉलेजों को फ्री वाई-फाई जोन बनाया जा सके।
hin_Deva hin_Deva hin_Deva